Câteva persoane protestează în fața sediului PSD din Băneasa, unde au adus un banner negru, cu mesajul "Voi le-ați ucis". Protestul are loc luni seară, înaintea ședinței Comitetului Executiv al PSD, în contextul cazului uciderii celor două fete de 15 și 18 ani din Caracal, care a scos la iveală ineficiența autorităților.





UPDATE 18:50 „Viorica, copilul tău e-n siguranță la Curtea de Conturi?”, a strigat unul dintre protestatari, în momentul când Dăncilă a ajuns la sediul din Băneasa.



În fața sediului PSD se află la această oră câțiva protestatari #rezist, între care Marian Rădună. Ei au adus un banner negru, pe care este scris cu roșu mesajul: "Voi le-ați ucis", în contextul cazului uciderii celor două fete de 15 și 18 ani din Caracal. Protestul se desfășoară în liniște.Ședința CEX al PSD ar urma să înceapă, fiind așteptată Viorica Dăncilă.Purtătorul de cuvânt al PSD, Mihai Fifor, a declarat, înaintea ședinței, că Congresul partidului, care era programat în 3 august pentru lansarea candidatului la prezidențiale, respectiv Viorica Dăncilă, ar putea fi amânat pentru finalul lunii august, pe fondul cazului Caracal.Fifor a vorbit și despre rectificarea bugetară care ar urma să fie făcută de Guvern, el precizând că aceasta va avea loc în 5 august.Premierul Viorica Dăncilă a anunțat, sâmbătă, că ia în calcul un referendum care are în vedere pedepse mai mari pentru criminali, violatori și pedofili, cum ar fi închisoarea pe viață sau castrarea chimică, în contextul cazului din Caracal.